PolyAgent/wiki_georgian_en_parallel_20231101 huggingface dataset:
რეჰანი

რეჰანი — ბუჩქბალახოვანი ან ბუჩქოვან მცენარეთა გვარი ტუჩოსანთა ოჯახისა. ველურად იზრდება სუბტროპიკულ და ტროპიკულ ქვეყნებში. ზომიერი ჰავის პირობებში ზოგი სახეობა ერთწლოვანია. ცნობილია 160-ზე მეტი სახეობა, რითაც ქმნის ტუჩოსანთა უდიდეს ოჯახს, საიდანაც რეჰანის მკვიდრი სახეობაა დაახლოებით 65, ხოლო დანარჩენები განიხილება როგორც სინონიმები. რეჰანის დარგვის საუკეთესო ვადაა აპრილის ბოლოდან მაისის ბოლომდე.
საქართველოში ძირითადად მოჰყავთ სამი სახეობა: ბოსტნის რეჰანი, ევგენოლის რეჰანი და ქაფურის რეჰანი. საქართველოში რეჰანი ერთწლოვანი კულტურაა.
მრავლდება თესლით. იყენებენ პარფიუმერიასა და კვების მრეწველობაში, მედიცინაში — სამკურნალო საშუალებად. მისგან იღებენ ვანილს. მორფოლოგიური ნიშნებით, ფოთლებისა და ღეროების ფერით, არომატითა და გემური თვისებებით რეჰანის სახეობები მკვეთრად განსხვავდება ერთმანეთისგან. მცენარის მიწისზედა ნაწილები დიდი ოდენობით შეიცავს ეთერზეთებს, ვიტამინებს: А, С, В2, РР, შაქარს, კაროტინს, რუტინს, ფიტონციდებს და მთრიმლავ ნივთიერებებს. რეჰანის არაერთი სახეობა, მისი თვისებების გამო, კულტივირებულია როგორც სანელებელი, სამკურნალო და დეკორატიული მცენარე. ასევე იყენებენ როგორც ბურნუთს. სანელებლად ყველაზე ფართოდ გამოიყენება ბოსტნის რეჰანი.
სქოლიო
ტუჩოსანნი
სანელებლები
ქსნისხევი

ქსნისხევი — საქართველოს ისტორიულ-გეოგრაფიული მხარე. იგი მოიცავს ქსნის ხეობას და მისი შენაკადების: ცხრაძმის, ჭურთის, ცხავატურის და ალეურის ხეობებს. ამ კუთხეს სამხრეთით ემიჯნება სოფელი მუხრანი, ხოლო ჩრდილოეთის საზღვარს წარმოადგენს ყელის ტბა. ქსნისხევს ჩრდილო-აღმოსავლეთით ესაზღვრება მთიულეთი, სამხრეთ-აღმოსავლეთით დუშეთის რაიონი (არაგვის ხეობა), ხოლო დასავლეთით ისტორიული შიდა ქართლი.
ქსნისხევი ისტორიულად შედიოდა ქართლის სამეფოს შემადგენლობაში ქსნის საერისთავოს სტატუსით და მას ქსნის ერისთავები მართავდნენ. ქსნის საერისთავოს და შესაბამისად, ქსნისხევის ადმინისტრაციულ-ტერიტორიულ ცენტრს სხვადასხვა დროს წარმოადგენდა ქვენიფნევი, ლარგვისი და ახალგორი. ქსნის ერისთავებს რეზიდენცია და სასახლე ასევე ჰქონდათ სოფელ იკორთაშიც (ამჟამინდელი იკოთი). ამჟამად ქსნისხევი მოიცავს ახალგორის რაიონს, ასევე დუშეთისა და მცხეთის რაიონების რამდენიმე სოფელს.
საქართველოს ისტორიულ-გეოგრაფიული მხარეები
დიანა ფრანგი

დიანა ფრანგი (დ. 25 ივლისი, 1538, პარიზი, საფრანგეთი — გ. 11 იანვარი, 1619, პარიზი, საფრანგეთი) — ვალუას დინასტიის წარმომადგენელი. საფრანგეთის მეფე ანრი II-ის უკანონო ქალიშვილი. ანგულემის, კასტროსა და მონმორანსის ჰერცოგინია.
ბიოგრაფია
დიანა დაიბადა 1538 წლის 25 ივლისს პარიზში. იგი იყო საფრანგეთის მეფე ფრანსუა I-ის უფროსი ვაჟის, დოფინ ანრი დე ვალუასა და მისი იტალიელი საყვარლის, ფილიპა დუჩის ერთადერთი საერთო და უკანონო ქალიშვილი. დედამისი წარმოშობით პიემონტელი ჯარისკაცის ქალიშვილი იყო, რომელიც იტალიური ომების პირობებში ფრანგების მხარეს გადავიდა და საფრანგეთში გადასახლდა. აღსანიშნავია, რომ მას სახელი მამის კიდევ ერთი საყვარლის, დიანა დე პუატიეს პატივსაცემად დაარქვეს.
1547 წელს მამამისი ტახტზე ავიდა ანრი II-ის სახელით და ფორმალურად მოახდინა მისი ლეგიტიმაცია. 1552 წლის 14 თებერვალს ანრიმ იგი პარმის ჰერცოგ ოტავიო ფარნეზეს ძმას, კასტროს ჰერცოგ ორაციო ფარნეზეს მიათხოვა. მათი ქორწინება ხანმოკლე აღმოჩნდა, რადგან 1553 წელს ორაციო გერმანელებმა მოკლეს ესდინთან ბრძოლისას. დაქვრივებულ დიანას მისგან შვილი არ დარჩენია, რის გამოც 1559 წელს იგი მეორედ დაქორწინდა საფრანგეთის კონეტაბლ ან დე მორმორანსის უფროს ვაჟ ფრანსუა დე მონმორანსზე.
საფრანგეთის რელიგიური ომების განმავლობაში იგი დედოფალ ეკატერინე მედიჩის უჭერდა მხარს და ქმართან ერთად აქტიურად გამოდიოდა კათოლიკური მხარის დასაცავად. აღსანიშნავია, რომ ისინი კათოლიკური ფრაქციის ერთ-ერთი ლიდერები იყვნენ და მხარს უჭერდნენ წმინდა ბართლომეს ღამესაც.
1579 წელს დიანა მეორედ დაქვრივდა. მას არც ფრანსუასგან დარჩა შვილი, თუმცა მესამედ აღარ გათხოვილა. ამის შემდეგ დიანა თავისი ნახევარ-ძმის, საფრანგეთის მეფე ანრი III-ის ფავორიტი ხდება, რის გამოც, 1582 წელს მისგან საჩუქრად მიიღო ანგულემის ჰერცოგინიობა. 1589 წელს, ანრის გარდაცვალებით შეწყდა ვალუას დინასტია, რის გამოც ტახტზე დიანას ნახევარ-და, მარგარიტა ვალუა ადის თავის ქმართან, ნავარის მეფე ანრი IV ბურბონთან ერთად. იგი ანრი IV-ის კარზე დიდი პატივისცემითა და ავტორიტეტით სარგებლობდა, რაც 1599 წელს, ანრისა და მარგარიტას განქორწინების შემდეგაც გაგრძელდა.
ცნობილია, რომ ანრი IV-მ თავისი უფროსი ვაჟის, მომავალი მეფე ლუი XIII აღსაზრდელად სწორედ დიანას მიაბარა, რომელიც იგი მუსიკალურ ინსტრუმენტებზე დაკვრას ასწავლიდა. ამის გამო ლუის იგი ძალიან უყვარდა. მას შემდეგ, რაც 1610 წელს ტახტი ლუი XIII-მ დაიკავა დიანას გავლენები კიდევ უფრო გაიზარდა.
უკანასკნელი წლები მშობლიურ პარიზში გაატარა, სადაც გარდაიცვალა კიდეც 1619 წლის 11 იანვარს, 80 წლის ასაკში.
ლიტერატურა
Considerations on "Les Amours de I. du Bellay" , Robert V. Merrill, Modern Philology, Vol. 33, No. 2 (Nov., 1935), 133.
Helge Gamrath, Farnese: Pomp, Power and Politics in Renaissance Italy, (L'Erma di Bretschneider, 2007), 70.
Kenneth Meyer Setton, The Papacy and the Levant, 1204-1571, Vol. IV, (The American Philosophical Society, 1984), 596.
Janine M Lanza, From Wives to Widows in Early Modern Paris: Gender, Economy, and Law, (Ashgate Publishing, 2007), 29.
Jeanice Brooks, Courtly Song in Late Sixteenth-Century France, (University of Chicago Press, 2000), 12.
დაბადებული 25 ივლისი
დაბადებული 1538
გარდაცვლილი 11 იანვარი
გარდაცვლილი 1619
ვალუები
Xenuroturris millepunctata

Xenuroturris millepunctata is a species of sea snail, a marine gastropod mollusk in the family Turridae, the turrids.
Description
The length of the shell attains 38 mm, its diameter 13 mm.
(Original description in Latin) The elongate-turreted shell is yellowish-white and brown at the apex. It shows very small brown dots marked on every side and is sometimes decorated with flames in a few dark patches. The spire is elongated, sharp and graduated. It contains 10 whorls. The apex is smooth, then the shell is angularly carinated and shows spiral lirae. The shoulders are slightly concave. The suture has a very narrow channel. The body whorl is shorter, convex, angled below, concave and-constricted, with a very short rostrum. The aperture is ovate. The siphonal canal is short. The outer lip is sharp and serrated. The columella is smooth.
Distribution
This marine species occurs in the Indo-West Pacific; also off the Philippines, Japan and Australia (Queensland)
References
Habe, T. 1964. Shells of the western Pacific in color. Osaka : Hoikusha Vol. 2 233 pp., 66 pls.
Powell, A.W.B. 1967. The family Turridae in the Indo-Pacific. Part 1a. The Turrinae concluded. Indo-Pacific Mollusca 1(7): 409-443, pls 298-317
Wilson, B. (1994) Australian marine shells. Prosobranch gastropods. Vol. 2 Neogastropods. Odyssey Publishing, Kallaroo, Western Australia, 370 pp.
Olivera, B.M. 2002. The gastropod genus Xenuroturris (Iredale, 1929) evaluated and a new turrid Lophiotoma olangoensis described from the Central Philippines. Science Diliman 14(2): 39-49
Spencer, H.G., Marshall, B.A. & Willan, R.C. 2009. Checklist of New Zealand living Mollusca. pp.196-219 in Gordon, D.P. (ed.). The New Zealand Inventory of Biodiversity Volume 1: Kingdom Animalia: Radiata, Lophotrochozoa, Deuterostomia. Christchurch : Canterbury University Press 566 pp.
External links
Bouge, L. J. & Dautzenberg, P. (1914). Les Pleurotomidés de la Nouvelle Calédonie et de ses dépendances. Journal de Conchyliologie. 61: 123-214
Spencer H.G., Willan R.C., Marshall B.A. & Murray T.J. (2011). Checklist of the Recent Mollusca Recorded from the New Zealand Exclusive Economic Zone
Tardy, E. & Stahlschmidt, P. (2022). Shallow water turrids of Ile des Pins, New Caledonia (Mollusca, Gastropoda). Revue Suisse de Zoologie. 129(1): 167-219
millepunctata
Gastropods described in 1908
ნაიტინგეილი (კუნძული)

ნაიტინგეილი (კუნძული)
ნაიტინგეილი (ანუ ბულბულის კუნძული) — პატარა კუნძული (ფართობი 3,2 კმ²) ტრისტანი-და-კუნიას არქიპელაგში, შედის ბრიტანეთის ზღვისიქითა ტერიტორიების წმინდა ელენე, ამაღლება და ტრისტანი-და-კუნიას შემადგენლობაში.
გეოგრაფია
მიდლის და სტოლტენჰოფის მომცრო კუნძულებით (თითოეულის ფართობი დაახლოებით 0,1 კმ²) და იქვე მყოფი კლდეებით ქმნის ჯგუფს, რომელსაც ჰქვია ნაიტინგეილის კუნძულები.
კუნძულის ჩრდილოეთით მდებარეობს ორი მთა, სიმაღლით 335 და 295 მეტრი ზღვის დონიდან.
ნაიტინგეილის კუნძულები ცნობილია, როგორც ბევრი ზღვის ფრინველის ბინადრობის ადგილი (მილიონზე მეტი პოპულაცია). კუნძულებზე ბინადრობს ყვითელნისკარტიანი ალბატროსების ერთ-ერთი ყველაზე უფრო დიდი პოპულაცია. ნაიტინგეილის და ინაკსესიბლეს კუნძულები — მეკლდეური პინგვინის ბინადრობის ერთ-ერთი იშვიათი ადგილია.
მოსახლეობა
კუნძული დაუსახლებელია, მაგრამ მას ხშირად სტუმრობენ სამეცნიერო ექსპედიციები. ტურისტების სტუმრობა საკმაოდ იშვიათობაა.
რესურსები ინტერნეტში
პროექტი Nightingale Island
ველური ბუნება — ინფორმაცია კუნძულ ნაიტინგეილის შესახებ
ნაიტინგეილის მონახულება
The Annals of Tristan da Cunha – gives comprehensive history of Tristan da Cunha, Inaccessible, and Nightingale from their initial discovery to 1925 (PDF file)
Tristan da Cunha News: A conservation project on Nightingale Island
The Loneliest Place in the World
Etext of Chapter 15 of Narrative of A. Gordon Pym by Edgar Allan Poe – the chapter that contains the references to Tristan, Inaccessible, and Nightingale
Tristan da Cunha website – includes information about visiting Nightingale
Picture of the centre of Nightingale Island
Nightingale Island Oil Spill – YouTube (1:53)
ატლანტის ოკეანის კუნძულები
დაუსახლებელი კუნძულები
ტრისტანი-და-კუნია
აზერბაიჯანის კოშკი

აზერბაიჯანის კოშკი — დაგეგმილი ცათამბჯენი აზერბაიჯანში, რომელიც უნდა აშენდეს 2015-2019 წლებში. წარმოადგენს ხაზარის კუნძულების პროექტის ნაწილს. მშენებლობა იგეგმება კასპიის ზღვის სანაპიროსთან, ქალაქ ბაქოდან 25 კმ-ით სამხრეთ-დასავლეთით. შენობის სიმაღლე 1050 მეტრი იქნება და ის მსოფლიოში ყველაზე მაღალი ნაგებობა გახდება.
სქოლიო
აზერბაიჯანის ცათამბჯენები
Demon Days

Demon Days — ჯგუფ Gorillaz-ის მეორე სტუდიური ალბომი, რომელიც გამოვიდა 2005 წელს. ამ დისკში, ისევე როგორც წინა ალბომზე, გაგრძელდა სხვადასხვა მუსიკალური ცდა. მოწვეულ სტუმრებს შორის არიან: დე ლა სოული, ნენე შერი, მარტინა ტოპლი-ბერდი, რუტს მანუვა, ემ ეფ დუმი, აიკ ტერნერი, ბუტი ბრაუნი, შოუნ რაიდერი, დენის ჰოპერი, ლონდონის გოსპელ-გუნდი და სან ფერნანდეზის ბავშვთა გუნდი.
სიმღერების სია
Intro (Gorillaz/დონ ჰარპერი) – 1:03
Last Living Souls – 3:10
Kids with Guns (ნენე შერისთან მონაწილეობით) – 3:47
O Green World – 4:32
Dirty Harry (ბუტი ბრაუნის და სან ფერნანდეზის ბავშვთა გუნდის მონაწილეობით) (Gorillaz/რომი რობინსონი) – 3:43
Feel Good Inc. (დე ლა სოულის მონაწილეობით) (Gorillaz/დეივ ჟოლიკუო) – 3:41
El Mañana – 3:50
Every Planet We Reach Is Dead – 4:53
ნოემბერი Has Come (MF Doom-ის მონაწილეობით) (Gorillaz/დენიელ დუმილი) – 2:41
All Alone (რუტს მანუვას და მარტინა ტოპლი-ბერდის მონაწილეობით) (Gorillaz/როდნი სმითი/საიმონ ტონგი) – 3:30
White Light – 2:08
DARE (შოუნ რაიდერის მონაწილეობით) – 4:04
Fire Coming Out of the Monkey's Head (დენის ჰოპერის მონაწილეობით) – 3:18
Don't Get Lost in Heaven – 2:00
Demon Days (ლონდონის საზოგადოებრივი გოსპელ გუნდის მონაწილეობით) – 4:28
დამატებები
The Swagga (მხოლოდ სპეციალური გამოცემაში) - 4:57
We Are Happy Landfill (ჩამოსატვირთი ვერსია, სპეციალური გამოცემა) - 3:39
68 State (პირველ იაპონურ გამოცემაში) – 4:49
People (მეორე იაპონურ გამოცემაში) – 3:26
Hong Kong (საკონცერტო) (მესამე იაპონურ გამოცემაში) - 6:38
ჩარტები
ყოველკვირეული ჩარტები
წლის შემაჯამებელი ჩარტი
სერტიფიცირებები
სქოლიო
Gorillaz-ის ალბომები
2005 წლის ალბომები
ასტრახანკა (უკრაინა)

ასტრახანკა (უკრაინა)
ასტრახანკა — სოფელი უკრაინაში. მდებარეობს ზაპორიჟიის ოლქის მელიტოპოლის რაიონში. 2013 წელს სოფლის მოსახლეობა 1223 კაცს შეადგენდა.
რესურსები ინტერნეტში
სოფლის ამინდი
მელიტოპოლის რაიონის სოფლები
ფენი ვანდეგრიფტი

ფენი ვანდეგრიფტი
ფენი ვანდეგრიფტ ოსბორნ სტივენსონი (დ. 10 მარტი, 1840 — გ. 18 თებერვალი, 1914) — შოტლანდიელი მწერლის რობერტ ლუის სტივენსონის მეუღლე და ლლოიდ ოსბორნის დედა.
რესურსები ინტერნეტში
ფენი ვანდეგრიფტის ნამუშევრები Internet Archive-ზე.
დაბადებული 10 მარტი
დაბადებული 1840
გარდაცვლილი 18 თებერვალი
გარდაცვლილი 1914
ვლადიმერ ჯოლოგუა

ვლადიმერ ჯოლოგუა (დ. 27 აგვისტო, 1938, სოხუმი — გ. 20 მაისი, 2012) — ქართველი პოლიტიკოსი.
დაამთავრა საქართველოს სუბტროპიკული მეურნეობის ინსტიტუტი. სხვადასხვა დროს გაგრის რაიონული გაზეთის კორექტორი, ლიტმუშაკი, საოკეანო ტრაილერის მეზღვაური, გაგრის რადიომაუწყებლობის კორესპონდენტი-ორგანიზატორი, საქართველოს მწერალთა კავშირის წევრი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, საქართველოს ჰელსინკის კავშირი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
'ვლადიმერ ჯოლოგუა — საქართველოს პარლამენტის ოფიციალური საიტი
დაბადებული 27 აგვისტო
დაბადებული 1938
გარდაცვლილი 20 მაისი
გარდაცვლილი 2012
საქართველოს რესპუბლიკის I მოწვევის უზენაესი საბჭოს წევრები
სოხუმში დაბადებულები
ხუვსგელი

ხუვსგელი — ერთ-ერთი მონღოლეთის 21 აიმაკიდან. შეიქმნა 1931 წელს. მდებარეობს ქვეყნის უკიდურეს ჩრდილოეთ ნაწილში. ადმინისტრაციული ცენტრია ქალაქი მურენი. აიმაკის ფართობია 100 628,82 კმ², ხოლო მოსახლეობა — 114 926 ადამიანი (2011).
რესურსები ინტერნეტში
ოფიციალური საიტი
ხუვსგელის აიმაკი
მონღოლეთის აიმაკები
A-10 Thunderbolt II

A-10 Thunderbolt II — ამერიკული ერთადგილიანი, ორ ძრავიანი, სწორ ფრთიანი მოიერიშე რეაქტიული თვითმფრინავი, რომელიც განავითარა კომპანიამ Fairchild-Republic ადრეულ 1970-იანებში. A-10 დაპროექტებული იქნა აშშ-ის სამხედრო-საჰაერო ძალების მოთხოვნილებების შესაბამისად, რომელიც გულისხმობდა საჰაერო მხარდაჭერას ახლო მანძილზე (CAS), თავდასხმას ტანკებზე, დაჯავშნულ საბრძოლო მანქანებზე და სხვა სახმელეთო მიზნებზე. ეს იყო აშშ-ის სამხედრო-საჰაერო ძალების პირველი საბრძოლო თვითმფრინავი, დაპროექტებული ექსკლუზიურად საჰაერო მხარდაჭერისთვის ახლო მანძილიდან.
A-10–მა პირველი გაფრენა განახორციელა 10 მაისს, 1972 წელს. შეიარაღებაში მიიღეს 1976 წლის მარტში სრულყოფილად გამოშვებულია 716 ერთეული თვითმფრინავი. აღჭურვილია 2 х General Electric TF34-GE-100A ძრავით, რომელსაც (ორივეს ერთად) 4112 ც.ხ.ძ აქვს. შეიარაღებაში აქვს 1 х 30 მმ–იანი ქვემეხი GAU-8 Avenger 1350 ჭურვის მარაგით. სხვა შეიარაღება: BLU-1, BLU-27/B Rockeye II, AGM-65 Maverick, AIM-9 Sidewinder, LAU-68 Hydra, GBU-10 Paveway II, GBU-12 Paveway II. მისი დაპროექტებისას აქცენტი გაკეთდა გადარჩენის უნარიანობაზე, როგორც ძირითადი პრიორიტეტზე; გააჩნია დამცავი საშუალებები, რომელთა წყალობითაც თვითმფრინავი ახერხებს ფრენას მნიშვნელოვანი დაზიანებებითაც კი.
A-10-ის ოფიციალური სახელი მომდინარეობს მეორე მსოფლიო ომის დროინდელი გამანადგურებლის სახელწოდებიდან: Republic P-47 Thunderbolt, თვითმფრინავი, რომელიც განსაკუთრებით ეფექტიანი აღმოჩნდა საჰაერო მხარდაჭერაში ახლო მანძილიდან. A-10 ცნობილია ასევე მეტსახელით Warthog ან უბრალოდ Hog. როგორც მეორადი მისია, იგი ასრულებს საჰაერო სივრცის წინასწარ კონტროლს, რაც საშუალებას აძლევს სხვა თვითმფრინავებს, ზუსტად გაანადგურონ სახმელეთო სამიზნეები. ამ ამოცანის, როგორც ძირითადი ფუნქციის შესასრულებლად დაპროექტებული A-10-ებს ეწოდება OA-10. აშშ ამ მოიერიშე თვითმფრინავის შეიარაღებაში დატოვებას და წარმოებას 2025 წლამდე აპირებს.
ტექნიკური მონაცემები
ლიტერატურა
სქოლიო
საბრძოლო თვითმფრინავები
ვახტანგ შოშიაშვილი

ვახტანგ შოშიაშვილი (დ. 1 დეკემბერი, 1961, ველისციხე) — ქართველი ექიმი, მეცნიერი.
1985 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1985–1987 წლებში იყო თბილისის სახელმწიფო სამედიცინო ინსტიტუტის ანესთეზიოლოგია–რეანიმატოლოგიის კათედრის კლინიკური ორდინატორი. 1987–1989 წლებში ონკოლოგიური სამეცნიერო ცენტრის ანესთეზიოლოგია–რეანიმატოლოგიის კათედრის კლინიკური ორდინატორი. 1989–1992 წლებში საკავშირო ონკოლოგიური სამეცნიერო ცენტრის ანესთეზიოლოგიის განყოფილების ასპირანტი. 1992 წლიდან თბილისის ონკოლოგიური სამეცნიერო ცენტრის ანესთეზიოლოგიის განყოფილების ექიმი–ორდინატორია. ავტორია 14 სამეცნიერო ნაშრომის, რომლებიც ეხება ბავშვთა ცერებრული დამბლის ქირურგიული მკურნალობის შედეგებს, აპენდიქსის მიქსოგლობულოზის შემთხვევას, მოცირკულირე სისხლის მოცულობის გაზომვის რეოგრაფიულ მეთოდს, პერიოპერაციული იმუნოკორექციის საკითხებს ონკოლოგიაში.
1992 წელს დაიცვა საკანდიდატო დისერტაციის თემა — „პერიოპერაციული იმუნოკორექცია ონკოლოგიურ ავადმყოფებთან“.
ბიბლიოგრაფია
პერიფერიული რეგიონული ანესთეზია თბილისი, 2013 გვ. 71 ISBN: 978-9941-0-6098-4
ლიტერატურა
ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 317
რესურსები ინტერნეტში
დაბადებული 1 დეკემბერი
დაბადებული 1961
ქართველი ექიმები
ბრეშის პროვინცია

ბრეშის პროვინცია — პროვინცია ჩრდილოეთ იტალიაში, ლომბარდიის რეგიონში. დედაქალაქია ბრეშა. პროვინციის ფართობი 4 784 კმ²-ია და ამ მხრივ ყველაზე დიდია ლომბარდიის რეგიონში. მოსახლეობა 1 234 468 (2009). შედგება 206 კომუნისგან.
პროვინცია გადაშლილია ალპების მთებიდან აღმოსავლეთით, გარდას ტბამდე, დასავლეთით — იზეოს ტბამდე.
ისტორიულად, ეს ტერიტორია დასახლებული იყო გალური ხალხით — სენომანებით.
კომუნები
ცხრილში მოცემულია მნიშვნელოვანი კომუნები მოსახლეობის რაოდენობის მხრივ:
იხილეთ აგრეთვე
იტალიის პროვინციები
რესურსები ინტერნეტში
ოფიციალური საიტი
იტალიის პროვინციები
ჰაბარდი

ჰაბარდი — ხეობის ტიპის მყინვარი ჩრდილოეთ ამერიკაში, ალასკის სანაპიროზე. იწყება ლოგანის მთიდან, კანადისა და ალასკის საზღვარზე. სიგრძე 122 კმ. მყინვარის ფრონტალური ნაწილის სიგანეა დაახლოებით 9–16 კმ. მთისძირში ყინულის ასაკი 400 წლით განისაზღვრება. ფირნის ხაზის საშუალო სიმაღლეა 850 მ. იკვებება წმინდა ილიას მთების ფირნული ველებიდან. ზედა 67 კილომეტრიანი მონაკვეთი კანადის ტერიტორიაზეა, ხოლო დანარჩენი — 48 კილომეტრი მოქცეულია აშშ-ში. მყინვარის ენა ეშვება წყნარი ოკეანის იაკუტატის ყურეში, სადაც წარმოქმნის 8 კილომეტრი სიგანის ფრონტს. ჰაბარდი ჩრდილოეთი ამერიკის უდიდესი მოქცევითი მყინვარია. XIX საუკუნის ბოლოდან დაწყებული მყინვარი წელიწადში წინ იწევს 17–18 მ-ით. სამეცნიერო საზოგადოების მხრიდან მუდმივი შესწავლის ობიექტია.
სქოლიო
კანადის მყინვარები
ალასკის მყინვარები
Kermia canistra

Kermia canistra is a species of sea snail, a marine gastropod mollusk in the family Raphitomidae.
Description
The length of the shell attains 12 mm.
(Original description) The subulate shell is rather solid. The adult shell contains seven whorls. Its colour is irregularly disposed ; on a ground of buff are broad white vertical stripes, a few narrow distant chestnut stripes, and a narrow white peripheral belt. The sculpture consists of eighteen spiral cords and twenty-two radial riblets. Within the outer lip are ten small and short plications.
Distribution
This marine species occurs from the Gulf of Carpentaria to Queensland, Australia; also off the Philippines
References
Cernohorsky, W.O. 1978. Tropical Pacific marine shells. Sydney : Pacific Publications 352 pp., 68 pls.
Kay, E.A. & Johnson, S. 1987. Mollusca of Enewetak Atoll. pp. 105–148 in Devaney, D.M., Reese, E.S., Burch, B.L. & Helfrich, P. (eds). The Natural History of Enewetak Atoll, Volume 2. Biogeography and Systematics. Oak Ridge, Tenn. : U.S. Department of Energy, Office of Energy Research, Office of Health and Environmental Research, Ecological Research Division 343 pp.
External links
Gastropods.com: Pseudodaphnella canistra
canistra
Gastropods described in 1922
ოლეგ მამასახლისი

ოლეგ მამასახლისი (დ. 25 ნოემბერი, 1995) — ქართველი ფეხბურთელი, ქუთაისის „ტორპედოს“ ნახევარმცველი.
რესურსები ინტერნეტში
პროფილი Soccerway-ზე
პროფილი ტორპედოს ოფიციალურ საიტზე
დაბადებული 1995
ქართველი ფეხბურთელები
ქუთაისის ტორპედოს ფეხბურთელები
დაბადებული 25 ნოემბერი
იონას სტაუგატისი

იონას სტაუგატისი (დ. 20 მაისი, 1868, ომენტიშკიაი, ვილკავიშკის მხარე — გ. 18 იანვარი, 1952, კაუნასი) — ლიეტუვის მეოთხე პრეზიდენტი 1926 წლის დეკემბრის თვეში (სახელმწიფო გადატრიალების პერიოდში). იგი სეიმის სპიკერად სულ რამდენიმე საათით ფორმალურად იქნა არჩეული, შემდეგ ლიეტუვის უმაღლეს ხელისუფლად. თანამდებობა სახელმწიფო გადატრიალებისთანავე დატოვა.
ბიოგრაფია
სტაუგატისს ვარშავის უნივერსიტეტი ჰქონდა დამთავრებული დოქტორის ხარისხით. 1919 წელს ლიეტუვის პარლამენტში იქნა არჩეული გლეხურ-სახახლო პარტიის წევრად. 1926 წლის 2 ივნისს იგი სეიმის თავმჯდომარედ აირჩიეს.
დაკრძალულია კაუნასში, Petrašiūnai-ს სასაფლაოზე.
ლიეტუვის პრეზიდენტები
დაბადებული 20 მაისი
დაბადებული 1868
გარდაცვლილი 18 იანვარი
გარდაცვლილი 1952
მიხეილ მაჭავარიანი (მრავალმნიშვნელოვანი)

მიხეილ მაჭავარიანი (მრავალმნიშვნელოვანი)
საკუთარი სახელი მიხეილ მაჭავარიანი შეიძლება აღნიშნავდეს ერთ-ერთ შემდეგ პიროვნებათაგანს:
მიხეილ მაჭავარიანი — მფრინავი
მიხეილ მაჭავარიანი — არქიტექტორი
მიხეილ მაჭავარიანი — პოლიტიკოსი
Quercus palustris

Quercus palustris — ორლებნიანთა კლასის ხე წიფლისებრთა ოჯახიდან. გავრცელებულია ჩრდილოეთ ამერიკის აღმოსავლეთ ნაწილში.
იხილეთ აგრეთვე
მუხა
რესურსები ინტერნეტში
Flora of North America: Quercus palustris
Quercus palustris images at bioimages.vanderbilt.edu
მუხა
ბაქოს ჩოგბურთის აკადემია

ბაქოს ჩოგბურთის აკადემია (აზერბ. Bakı tennis akademiyası) — ჩოგბურთის აკადემია აზერბაიჯანის დედაქალაქ ბაქოში. მდებარეობს ქალაქის მე 8 მიკრორაიონში, იბრაგიმ დადაშევის ქუჩაზე, მუშაობს 2009 წლიდან. აკადემიის მშენებლობამ წელიწადზე ცოტა მეტი გასტანა, გახსნა, რომელზეც სიტყვით გამოვიდა აზერბაიჯანის პრეზიდენტმა ილჰამ ალიევმა, 2009 წლის 5 მაისს გაიმართა.
2011 წლის 30 ივნისს მოხდა აკადემიის ცენტრალური ჩოგბურთის კორტის გახსნა, რომელშიც კვლავ მონაწილეობა მიიღეს აზერბაიჯანის პრეზიდენტმა ილჰამ ალიევმა და მისმა მეუღლემ მეჰრიბან ალიევამ. ამ შენობის 5,5 ათასი კვადრატული მეტრი ფართობის აღმართვა ჯერ კიდევ 2010 წლის თებერვალში დაიწყო.
წარსულში იგი მასპინძლობდა ქალთა ჩოგბურთის ასოციაციის ღონისძიებებს. 2017 წლის ბაქოში ისლამური სოლიდარობის თამაშების დროს, ბაქოს ჩოგბურთის აკადემია ტენისის შეჯიბრებების 11 დღის განმავლობაში ტარდებოდა. ეს არის აზერბაიჯანში აშენებული პირველი ჩოგბურთის აკადემია.
კომპლექსის 4070 კვადრატული მეტრი ფართობი ამ სპორტის ყველა პირობას შეიცავს. აქ აშენდა დიდი სიმძლავრის წყალსაცავი, სატუმბი სადგური, ელექტრო კონტროლის ოთახი და სატრანსფორმატორო ქვესადგური იტალიიდან იმპორტირებული აღჭურვილობით. ეს საშუალებები უზრუნველყოფს აკადემიის წყლისა და ელექტროენერგიის საიმედო მიწოდებას.
სახელმწიფოს მეთაურმა დაათვალიერა დახურული სასწავლო კორტები და გაეცნო აქ შექმნილ პირობებს. აქ ახალგაზრდები პროფესიონალების დახმარებით შეიტყობენ ჩოგბურთის საიდუმლოებებს. აკადემიაში ასწავლიან უცხოეთიდან მოწვეული მწვრთნელები. დახურული დარბაზი, რომლის სიგრძეა 126 მეტრი, სიგანე 36 მეტრია და 407 მაყურებელს იტევს, აკმაყოფილებს საერთაშორისო სტანდარტებს. თითოეული კორტის ფართი 670 კვადრატული მეტრია საერთაშორისო სტანდარტების შესაბამისად. დამონტაჟებულია გათბობისა და ვენტილაციის სისტემა, რომელიც თანამედროვე მოთხოვნებს აკმაყოფილებს, ადგილობრივი და საერთაშორისო კონკურსებისა და ტრენინგების ჩატარება წლის ყველა სეზონზე.
აკადემიას აქვს ყველა პირობა არა მხოლოდ ჩოგბურთის შეჯიბრებების, არამედ ფრენბურთის, ხელბურთის და მინიფეხბურთის შეჯიბრებების, ასევე კონცერტების მოწყობისთვის. ქვესადგურებში ასევე არის საცურაო აუზი და სპორტული დარბაზი. გარდა ამისა, აშენდა ცენტრალური უნივერსალური სტადიონი, რომლის საერთო ფართობია 2510 კვადრატული მეტრი 3000 მაყურებლისთვის.
რესურსები ინტერნეტში
Ильхам Алиев открыл в Баку Теннисную академию — МТРК «Мир»
Официальный сайт теннисного Кубка Баку
НАЦИОНАЛЬНАЯ ТЕННИСНАЯ АКАДЕМИЯ
აზერბაიჯანის ჩოგბურთი
ბაქოს ნაგებობები
სპორტი აზერბაიჯანში
ყილინჩლი (მრავალმნიშვნელოვანი)

ყილინჩლი (მრავალმნიშვნელოვანი)
ქილინჯლი შეიძლება აღნიშნავდეს:
ყილინჩლი — სოფელი აზერბაიჯანში, ლაჩინის რაიონი
ყილინჩლი — სოფელი აზერბაიჯანში, ქალბაჯარის რაიონი
ყილინჩლი — სოფელი ირანში, დასავლეთი აზერბაიჯანის ოსტანი